Pielikums

Balvu novada Domes

2020.gada 23.decembra

lēmumam

(protokols Nr.18.,52. §)

**DARBA UZDEVUMS**

1. **Izstrādāt jaunizveidojamā Balvu novada ilgtspējīgas attīstības stratēģiju 2021.–2030. gadam** (turpmāk tekstā - IAS), kurā noteikts attīstības redzējums, stratēģiskie mērķi, prioritātes un to īstenošanas vizuāls atspoguļojums telpiskās attīstības perspektīvā ievērojot jaunizveidojamā Balvu novada attīstības programmu un izvērtējot nacionālā līmeņa, attiecīgā plānošanas reģiona un to pašvaldību spēkā esošos plānošanas dokumentus, ar kuriem robežosies Balvu novads pēc 2021.gada pašvaldību vēlēšanām.
2. **IAS izstrādi veikt saskaņā ar spēkā esošajiem tiesību aktiem:**
   1. Attīstības plānošanas tiesisko pamatu veido:

2.1.1. Likums “Par pašvaldībām” (09.06.1994.)

2.1.2. Teritorijas attīstības plānošanas likums (01.12.2011.)

* + 1. Attīstības plānošanas sistēmas likums (01.01.2009.)
    2. Ministru kabineta 25.08.2009. noteikumi Nr.970 “Sabiedrības līdzdalības kārtība attīstības plānošanas procesā”
    3. Ministru kabineta 14.10.2014. noteikumi Nr. 628 “Noteikumi par pašvaldību teritorijas attīstības plānošanas dokumentiem”
    4. Likums “Par ietekmes uz vidi novērtējumu” (13.11.1998.)
    5. Ministru kabineta 23.03.2004. noteikumi Nr.157 “Kārtība, kādā veicams ietekmes uz vidi stratēģiskais novērtējums”

2.2. Jaunizveidojamā Balvu novada ilgtspējīgas attīstības stratēģijas 2021.–2030.gadam izstrādei ņemt vērā saistošos attīstības plānošanas dokumentus:

* + 1. Latvijas ilgtspējīgas attīstības stratēģiju līdz 2030.gadam
    2. Latvijas Nacionālais attīstības plānu 2021.–2027.gadam
    3. [Latgales plānošanas reģiona ilgtspējīgas](https://www.zemgale.lv/index.php/attistibas-planosana/planosanas-dokumenti/category/35-zpr-attistibas-programma-2015-2020) attīstības stratēģiju – Latgales stratēģija 2030
    4. Balvu novada ilgtspējīgas attīstības stratēģiju līdz 2030.gadam
    5. Baltinavas novada ilgtspējīgas attīstības stratēģiju līdz 2030.gadam
    6. Rugāju novada ilgtspējīgas attīstības stratēģiju līdz 2030.gadam
    7. Viļakas novada ilgtspējīgas attīstības stratēģiju 2014.- 2030.gadam.

IAS izstrādi veikt saskaņā ar Vides aizsardzības un reģionālās attīstības ministrijas izstrādātajiem dokumentiem “Metodiskie ieteikumi reģionāla un vietējā līmeņa ilgtspējīgas attīstības stratēģiju izstrādei un to vērtēšanas kārtībai”.

Izstrādājot IAS, analizēt un ņemt vērā apkārtējo/piegulošo pašvaldību teritorijas attīstības plānošanas dokumentus, kā arī Latgales plānošanas reģiona plānošanas dokumentus un Vidzemes plānošanas reģiona plānošanas dokumentus, to saistību ar jaunizveidojamā Balvu novada attīstību.

1. **Balvu novada ilgtspējīgas attīstības stratēģijas 2021.–2030. gadam izstrādes uzdevumi:**
   1. Definēt novada ilgtermiņa attīstības redzējumu (vīziju), stratēģiskos mērķus, ilgtermiņa prioritātes un teritorijas specializāciju.
   2. Telpiskās attīstības perspektīvā aprakstīt un brīvi izvēlētā veidā grafiski shematiski attēlot teritorijas perspektīvo telpisko struktūru, ietverot galvenās funkcionālās telpas un nozīmīgākos telpiskās struktūras elementus un to ilgtermiņa izmaiņas: apdzīvojuma struktūru un priekšlikumus attīstības centru izvietojumam, dabas teritoriju telpisko struktūru, galvenos transporta koridorus un infrastruktūru, ja nepieciešams, ainaviski vērtīgās un kultūrvēsturiski nozīmīgās teritorijas un citas īpašas teritorijas, prioritāri attīstāmās teritorijas, citas pašvaldības ilgtermiņa attīstībai nozīmīgas telpas un struktūras elementus.
   3. Izvērtēt un ņemt vērā nacionālā līmeņa spēkā esošos attīstības plānošanas dokumentus, kā arī Latgales plānošanas reģiona attīstības plānošanas dokumentus.
2. **Balvu novada ilgtspējīgas attīstības stratēģijas 2021.–2030. gadam saturs un noformēšana**

Iesniedzams papīra formātā 5 (piecos) eksemplāros un elektronisko datu nesējā (5 USB atmiņas kartes).

Darbu izpildes laiks ir 2021.gada 15.oktobris.

Darbu izpildes rezultāti:

|  |  |  |
| --- | --- | --- |
| Rezultāts | Eksemplāru skaits | Iesniegšanas forma |
| Balvu novada ilgtspējīgas attīstības stratēģija 2021.–2030. gadam | 5 | Papīra formātā un elektroniski, latviešu valodā, katra attīstības stratēģijas dokumentu daļa noformēta Word un PDF formātos, kartogrāfiskais materiāls JPG un DWG formātos |

Izstrādātajai programmai jābūt kvalitatīvi noformētai un gramatiski pareizi uzrakstītai. Teksta sastādīšanā jābūt piesaistītam tekstu redaktoram, lai tekstu uzbūve atbilstu plānošanas dokumentu valodai.

Plānošanas dokumenta katrai rindkopai jābūt numurētai.

IAS izstrādes gaitā darba uzdevums var tikt precizēts.

Balvu novada ilgtspējīgas attīstības stratēģijas 2021.–2030. gadam izstrādi veikt saskaņā ar izpildes termiņiem.

**Balvu novada ilgtspējīgas attīstības stratēģijas 2021.–2030. gadam**

**IZSTRĀDES PROCESS UN IZPILDES TERMIŅI**

|  |  |  |
| --- | --- | --- |
| **Process** | **Rīcības** | **Termiņš** |
| **Sagatavošanās izstrādei** | Pašvaldību lēmumi par jaunizveidojamā Balvu novada ilgtspējīgas attīstības stratēģijas 2021.-2030. gadam (turpmāk tekstā IAS) izstrādes uzsākšanu, nosakot:   1. Atbildīgos par IAS izstrādes procesu;   2. Vadības grupas izveidi;   1. Darba uzdevumu un izpildes termiņus. | 12.2020.- 01.2021. |
| Lēmuma par IAS izstrādes uzsākšanu publicēšana iesaistīto pašvaldību mājas lapās, informatīvajos izdevumos un Ziemeļlatgales laikrakstā “Vaduguns”, informācijas nosūtīšana Latgales plānošanas reģionam, Vides aizsardzības un reģionālās attīstības ministrijai, ievietošana teritorijas attīstības plānošanas informācijas sistēmā (turpmāk TAPIS) | 01.2021. |
| Atzinumu saņemšana Par stratēģisko ietekmes uz vidi novērtējuma nepieciešamību no Dabas aizsardzības pārvaldes, Veselības inspekcijas, Rēzeknes reģionālās vides pārvaldes un Vides pārraudzības valsts biroja | 02.2021. |
| IAS izstrādes Vadības grupas un darba grupu sanāksmes | 01.2021.-11.2021. |
| **Dokumenta izstrāde** | Attīstības perspektīva  Telpiskās attīstības perspektīva (rakstveidā un grafiskā veidā)  Īstenošanas uzraudzības kārtība | 01.2021.-04.2021. |
| **Stratēģiskās ietekmes uz vidi novērtējums** | Stratēģiskās ietekmes uz vidi novērtējuma izstrāde (ja nepieciešams) | 05.2021.-06.2021. |
| **Publiskā apspriešana** | Pašvaldības lēmums par IAS nodošanu publiskai apspriešanai, paziņojuma ievietošana TAPIS  Publiskās apspriešanas rezultātu apkopošana, kopsavilkuma izstrāde  Publiskās apspriešanas laikā saņemto priekšlikumu un institūciju atzinumu ievietošana TAPIS | 06.2021.- 07.2021. |
| **Saskaņošana** | Pašvaldības izstrādātā plānošanas dokumenta galīgās redakcijas nodošana Latgales plānošanas reģionam un vides pārskata projekta nodošana Vides pārraudzības valsts birojam atzinuma saņemšana | 09.2021. |
| **Apstiprināšana un publiskošana** | Pašvaldības lēmums par IAS apstiprināšanu  Lēmuma publicēšana mājas lapā un IAS ievietošana TAPIS | 10. - 11.2021. |

IAS izstrādes gaitā Darba uzdevums var tikt precizēts.

Domes priekšsēdētājs A.Pušpurs